Salman Khan Birthday: सलमान खान के बर्थडे पर 'ओ ओ जानेजाना...' सॉन्ग पर हुआ ग्रुप डांस, Video हो रहा वायरल  
सलमान खान की बर्थडे पार्टी
ग्रुप में कुछ यूं हुआ डांस 
वीडियो इंटरनेट पर हो रहा वायरल
बॉलीवुड सुपरस्टार एक्टर सलमान खान (Salman Khan) ने बुधवार की देर रात को जन्मदिन की बर्थडे पार्टी दी. इस दौरान सलमान खान के परिवार समेत कई स्टार्स व करीबी दोस्त मौजूद रहे. सलमान के बर्थडे पार्टी में सुष्मिता सेन (Sushmita Sen) ने शानदार डांस किया, इसका वीडियो भी सोशल मीडिया पर खूब वायरल हो रहा है. बर्थडे पर वहां मौजूद कुछ लोगों ने सलमान खान का गाना 'ओ ओ जानेजाना..' पर ग्रुप भी डांस किया. सलमान खान के बर्थडे पर फैमिली के सदस्यों के अलावा कैटरीना कैफ, जैकलीन फर्नांडिज, सोनाक्षी सिन्हा, मौनी रॉय, कृति सेनन, वरिना हुसैन, अनिल कपूर, दिया मिर्जा, बॉबी और तानिया देओल, संजय लीला भंसाली व अन्य कई स्टार्स भी पनवेल के फार्महाउस पर पहुंचे.
 
A post shared by Salman Khan (@salmankhanmyworld) on Dec 26, 2018 at 8:22pm PST
A post shared by Salman Khan is in My Blood (@salmanholics) on Dec 26, 2018 at 9:24pm PST
 
सलमान खान के फार्महाउस के बाहर मौजूद मीडिया संग अपने बर्थडे का केक भी काटा. इन सेलिब्रिटी के अलावा जहीर इकबाल, वत्सल सेठ, इशिता दत्त, अनूप सोनी और जूही बब्बर भी सलमान के बर्थडे पार्टी में दिखाई दिए. यहां पर सलमान खान की बहन अर्पिता खान शर्मा और उनके पति आयुष शर्मा भी पहुंचे. इसके अलावा सोहेल खान, भतीजा निर्वाण, अरहान, भांजा अहिल समेत परिवार के अन्य सदस्य भी यहां दिखे. अरबाज खान यहां जॉर्जिया एंडरियानी के साथ पहुंचे. इंस्टाग्राम पर मौनी रॉय ने सलमान खान के साथ एक तस्वीर शेयर की. इसमें उन्होंने स्पेशल तरीके से विश किया.
 
A post shared by Sushmita Sen (@sushmitasen47) on Dec 26, 2018 at 7:17pm PST
मौनी रॉय ने सलमान खान संग फोटो पोस्ट करते हुए लिखा, "उन्हें (सलमान खान) जैसा लोग समझते हैं वह बिल्कुल हटकर हैं, उनकी अपनी आवाज है, उनकी अपनी भाषा है. जन्मदिन की हार्दिक शुभकामनाएं सलमान खान, मैं हमेशा आपकी फैन रहूंगी. आप सभी के जीवन में खुशियां और प्यार लाएं."


 
A post shared by mon (@imouniroy) on Dec 26, 2018 at 2:21pm PST
बता दें, सलमान खान के बर्थडे पर चार मंजिला केक तैयार किया गया. केक पर उनकी फिल्मों की तस्वीरें लगी हुई थी. सलमान खान ने बर्थडे पर कैजुअल ड्रेस पहन रखा था. ब्लैक कलर के टीशर्ट और जींस में वह बेहद शानदार दिखे. अगले साल ईद के मौके पर 'भारत' फिल्म आएगी. जिसकी शूटिंग अभी चल रही है. इस फिल्म को अली अब्बास जफर बना रहे हैं.